అన్నమయ్య (సినిమా)

15వ శతాబ్దపు తెలుగు వాగ్గేయకారుడు అన్నమయ్య జీవిత చరిత్ర ఆధారంగా నిర్మించిన అన్నమయ్య 1997లో విడుదలైన తెలుగు చలనచిత్రం. ఈ చిత్రాన్ని చిత్తూరు జిల్లాకు చెందిన తెలుగుదేశం శాసనసభ సభ్యుడు, తిరుమల తిరుపతి దేవస్థానం సభ్యుడూ అయిన వి.దొరైస్వామి నాయుడు నిర్మించాడు.http://www.rediff.com/news/1998/jan/27star.htm అన్నమయ్యపై చిత్రాన్ని తీయాలని జంధ్యాలతో పాటు అనేకమంది దర్శకులు ప్రయత్నించి విఫలమయ్యారు. చిత్ర కవి ఆత్రేయ 18 పాటలను కూడా నమోదు చేయించి, స్వయంగా దర్శకత్వం వహించాలని అనుకున్నాడు. కానీ, ఆయన మరణంతో ఆ ఆలోచన అలాగే ఉండిపోయింది. జె.కె.భారవి, రాఘవేంద్రరావుల కృషి ఫలితంగా 1997లో అది సాకారం అయ్యింది. రాఘవేంద్రరావు దర్శకత్వం వహించిన తొలి పౌరాణికచిత్రం అన్నమయ్యే.http://www.bharatwaves.com/portal/modules/stories/Annamayya-is-10-years-old-8005.html ఈ సినిమాను తమిళంలో అన్నమాచారియర్ గానూ, హిందీలో తిరుపతి శ్రీ బాలాజీగానూ అనువదించి విడుదల చేశారు. అన్నమయ్యకు తదుపరి చిత్రంగా నాగార్జున, రాఘవేంద్రరావు కలిసి అన్నమయ్య కుటుంబం ఆధారంగా ఇంటింటా అన్నమయ్య అన్న చిత్రం తీయబోతున్నట్టు ప్రకటించారు.

 నటీనటులు 
నాగార్జున - అన్నమయ్యఅప్పటిదాకా రొమాంటిక్ హీరో లేదా యాక్షన్ పాత్రలే వేసిన నాగార్జునను ఆధ్యాత్మిక పాత్ర అయిన అన్నమయ్యకు ఎంపిక చేసుకోవటం అప్పట్లో సాహసవంతమైన నిర్ణయంగా తెలుగు సినీ పరిశ్రమలో అనుకున్నారు. కానీ తన అద్భుతమైన నటనతో విమర్శకులకు సమాధానం చెప్పాడు నాగార్జున.
రమ్యకృష్ణ - అన్నమయ్య పెద్ద భార్య
కస్తూరి - అన్నమయ్య చిన్న భార్య
మోహన్ బాబు - సాళువ నరసింహరాయలు (రాజు)
సుమన్ - శ్రీ వేంకటేశ్వర స్వామి
భానుప్రియ - లక్ష్మీ దేవీ
kasthuri - అలమేలు మంగ
రోజా - సాళువ నరసింహరాయల భార్య, రాణి
తనికెళ్ళ భరణి
బాలయ్య
గుండు హనుమంతరావు
బ్రహ్మానందం

 చిత్రీకరణ 
అన్నమయ్య సినిమాను తిరుమలలో చిత్రీకరించడానికి అనుమతించలేదు, అదీకాక అసలు దేవాలయంలో అన్నమయ్య కాలం నాటికి లేని అనేక ఆధునిక వసతులు, విద్యుద్దీపాలు మొదలైన సౌకర్యాలు ఉన్నాయి. అవి చిత్రనిర్మాణానికి ఇబ్బంది కలుగజేస్తాయని యూనిట్ సభ్యులు అన్నపూర్ణా స్టూడియోలో తిరుమల దేవస్థానం యొక్క సెట్ ను నిర్మించి అందులో షూటింగ్ చేశారు. తిరుపతి కొండలుగా పశ్చిమ కనుమలను కేరళ రాష్ట్రములో చిత్రీకరించారు.

 కథ 
పాటలు
అన్నమయ్య సినిమాలో మొత్తం 41 పాటలు ఉన్నాయి. అందులో చాలామటుకు అన్నమయ్య సంకీర్తనలు కాగా మిగిలినవి సినిమా కోసం వ్రాయబడినవి.
యేలే యేలే మరదలా పాటకు ఇంతకుముందు సీతారామయ్యగారి మనవరాలు సినిమాలోని పూసింది పూసింది పున్నాగా అనే ప్రసిద్ధ పాట యొక్క బాణీనే తిరిగి ఉపయోగించారు. సీతారామయ్య గారి మనవరాలు సినిమాకూ నిర్మాత అయిన దొరైస్వామి నాయునికి ఆ బాణీ నచ్చటంతో, దాన్ని తిరిగి అన్నమయ్యలో కూడా ఉపయోగించాలని కీరవాణిని కోరాడు.
  పాట రచయిత గాయకులు1 నిగమ నిగమాంత వర్ణిత అన్నమయ్య కీర్తనఎస్.పి.బాలు, కె.ఎస్.చిత్ర2 అదివో అల్లదివో అన్నమయ్య కీర్తనఎస్.పి.బాలు3 అంతర్యామి అలసితి సొలసితి అన్నమయ్య కీర్తనఎస్.పి.బాలు, ఎస్.పి.శైలజ4 అస్మదీయ మగటిమి తస్మదీయ తకథిమి వేటూరి సుందరరామ్మూర్తిమనో, కె.ఎస్.చిత్ర5 బ్రహ్మ కడిగిన పాదము అన్నమయ్య కీర్తనపూర్ణచందర్, శ్రీరామ్, కె.ఎస్.చిత్ర, అనురాధ6 యేలే యేలే మరదలా  అన్నమయ్య కీర్తనకు వేటూరి మార్పులుఎస్.పి.బాలు, సుజాత, అనురాధ7 గోవిందాశ్రిత అన్నమయ్య కీర్తనఎస్.పి.బాలు, కీరవాణి, ఆనంద భట్టాచార్య, అనురాధ8 జగడపు చనవుల జాజర అన్నమయ్య కీర్తన ఎస్.పి.బాలు, మనో9 కలగంటి కలగంటి ఇప్పుడిటు కలగంటి అన్నమయ్య కీర్తనఎస్.పి.బాలు10 మూసిన ముత్యాలకేలే మొరగులు అన్నమయ్య కీర్తనఎస్.పి.బాలు, కె.ఎస్.చిత్ర11 పదహారు కళలకు ప్రాణాలైన నా ప్రణవ ప్రణయ దేవతలకు ఆవాహనంజె.కె.భారవిమనో12 పొడగంటిమయ్యా పురుషోత్తమా అన్నమయ్య కీర్తనఎస్.పి.బాలు13 శోభనమే శోభనమే అన్నమయ్య కీర్తనమనో14 కొండలలో నెలకొన్న కోనేటి రాయడు వాడు అన్నమయ్య కీర్తనఎస్.పి.బాలు15 ఏమొకో చిగురుటధరమున అన్నమయ్య కీర్తనఎస్.పి.బాలు16 నానాటి బ్రతుకు అన్నమయ్య కీర్తనమనో17 దాచుకో నీ పాదాలకు అన్నమయ్య కీర్తనఎస్.పి.బాలు, ఎస్.పి.శైలజ18 తెలుగు పదానికి వేటూరి సుందరరామ్మూర్తిఎస్.పి.బాలు, సుజాత, రేణుక19 వినరో భాగ్యము విష్ణు కథ అన్నమయ్య కీర్తన ఎస్.పి.బాలు, శ్రీలేఖ పార్థసారథి, కీరవాణి, అనురాధ, ఆనంద్, గంగాధర శాస్త్రి20 విన్నపాలు వినవలె వింతవింతలు అన్నమయ్య కీర్తనఎస్.పి.బాలు, శ్రీలేఖ పార్థసారథి, రేణుక21 బ్రహ్మమొక్కటే పరబ్రహ్మమొక్కటే అన్నమయ్య కీర్తనఎస్.పి.బాలు, కోరస్22 ఫాలనేత్రాలు అన్నమయ్య కీర్తనఎస్.పి.బాలు

విమర్శలు
సినిమాలో అన్నమయ్యకు మీసం ఉంచడం, అన్నమయ్య ఇద్దరు భార్యలతో డ్యూయట్లు పాడటాన్ని చాలామంది అవహేళన చేసి విమర్శించారు. ఈ సినిమాలో సాళువ నరసింహరాయలు పాత్ర పోషించిన మోహన్ బాబు తనదైన సొంతబాణీ డైలాగులతో పాత్ర ఔచిత్యాన్ని దిగజార్చారని పలు విమర్శలు వచ్చాయి.
ఆదరణ , అవార్డులు
అన్నమయ్య సినిమా బాక్సాఫీసు వద్ద ఘనవిజయం సాధించింది. 42 కేంద్రాలలో వందరోజులు ఆడింది.Telugu cinema - Nagarjuna - bio data రెండు కేంద్రాలలో 176 రోజులు ప్రదర్శించబడి రజతోత్సవం జరుపుకున్నది. సినిమా ఆంధ్రప్రదేశ్ లోనే కాక పొరుగు రాష్ట్రమైన కర్ణాటకలో కూడా ఘన విజయం సాధించింది.Rediff On The Net, Movies: Nagarjuna plays a religious poet in Annamayya అప్పటికి దాకా విడుదలైన తెలుగు సినిమా పాటలలో కెళ్ళా అత్యధిక సంఖ్యలో విక్రయించబడిన ఆల్బం.
మూలాలు

వర్గం:నంది ఉత్తమ చిత్రాలు
వర్గం:1997 తెలుగు సినిమాలు
వర్గం:అక్కినేని నాగార్జున సినిమాలు
వర్గం:తెలుగు జీవితచరిత్ర సంబంధమైన చిత్రాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సుత్తి వేలు నటించిన సినిమాలు
వర్గం:కె.రాఘవేంద్రరావు దర్శకత్వం వహించిన చిత్రాలు
వర్గం:తెలుగు భక్తి చిత్రాలు
వర్గం:గుండు హనుమంతరావు నటించిన సినిమాలు